Fundaşul belgian Arthur Theate, incert pentru EURO 2024. Naționala Belgiei, viitoare adversară a României, în grupe
Fundaşul central belgian Arthur Theate a suferit o accidentare la gleznă şi este incert pentru EURO 2024, scrie marţi site-ul radioteleviziunii RTBF, cu exact o lună înainte de statul competiţiei unde "diavolii roşii" sunt printre adversarii României.
Titular duminică în echipa lui Rennes, în meciul cu Lens, din Ligue 1, încheiat 1-1, Arthur Theate (foto, echipament alb) a avut un început de repriză secundă destul de dificil. El a avut partea lui de vină la golul reuşit de oaspeţi în minutul 48, iar şapte minute mai târziu s-a lovit la gleznă, potrivit Agerpres.
*Meciurile de la EURO 2024 vor fi transmise ÎN DIRECT de PRO TV, Pro Arena și VOYO.
Mai multe site-uri care urmăresc îndeaproape ceea ce se întâmplă la Rennes afirmă că jucătorul a părăsit stadionul cu o atelă şi în cârje, dar clubul nu a făcut deocamdată niciun anunţ oficial despre situaţia medicală a lui Theate.
Această accidentare stârneşte îngrijorare înainte de EURO 2024. Fundaşul în vârstă de 23 de ani are 15 selecţii pentru naţionala Belgiei.
Sursa: Agerpres
Dată publicare:
14-05-2024 20:29